90's નાં ગીતોમાં અજબ ચુંબકત્વ છે. આ ગીતોને સાંભળીને ઘણી વખત સપનામાં ખોવાઈ જવાય છે. લગભગ દરેક લોકોએ આ અનુભવ કર્યો જ હશે. રોમેન્ટીક ગીત સાંભળતા સાંભળતા કોઈ સ્પેશિયલ વ્યક્તિ આંખ સામે તરવા માંડે છે. જો જીતા વહી સિકંદરનું 'પહેલા નશા...' હોય કે પછી ડર ફિલ્મનું 'જાદુ તેરી નજર..' કે પછી યસ બોસનું 'મેં કોઈ ઐસા ગીત ગાઉં...'. આ તમામ ગીતોની સરળ શબ્દરચના, કર્ણપ્રિય વોકલ્સ અને પ્રેમથી તરબોળ સંગીતનું જાદુ આજનાં ગીતોમાં ખુબ જ રેર છે. અને સૌથી મહત્વની વાત, 90'sનાં ગીતો એકલતામાં ગણગણી શકાય છે. હવેનાં ગીતોનાં શબ્દો સમજવા અઘરા હોય છે.